《先得楼》
宋代·董嗣杲

潋滟澄波漾彩椽，柳丝量绊俊游鞭。
傍湖莫厌官楼小，得月无游此地先。
迎榜书生空绛帐，抱琴才子沃金船。
壶天萧爽人人醉，雪色屏风画谪仙。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。